Diari Oficial de la Generalitat Valenciana


Sumari del DOGV 2819, del 04-09-1996 (1996/839113)

RESOLUCIÓ de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració entre la Conselleria de Cultura, Educació i Ciència, la Federació Empresarial de la Fusta i el Moble de la Comunitat Valenciana (FEVAMA) i l'Associació d'Investigació de la Indústria del Moble i Afins (AIDIMA), per a la coordinació d'accions en la formació professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2819

Data del DOGV
:   04-09-1996

Secció del DOGV
:   ALTRES DISPOSICIONS

Número del document
:   1996/839113


Data del document
:   20-06-1996

Organisme emissor
:   Conselleria de Presidència

Tipus de document
:   Resolució

RESOLUCIó de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'acord marc de col·laboració entre la Conselleria de Cultura, Educació i Ciència, la Federació Empresarial de la Fusta i el Moble de la Comunitat Valenciana (FEVAMA) i l'Associació d'Investigació de la Indústria del Moble i Afins (AIDIMA), per a la coordinació d'accions en la formació professional.   
Subscrit, després de la tramitació prèvia reglamentària, entre la Conselleria de Cultura, Educació i Ciència, la Federació Empresarial de la Fusta i el Moble de la Comunitat Valenciana (FEVAMA) i l'Associació d'Investigació de la Indústria del Moble i Afins (AIDIMA), el dia 8 de maig de 1996, un acord marc de col·laboració per a la coordinació d'accions en la formació professional, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'acord esmentat, que ha quedat inscrit en el Registre de Convenis amb el número 0435/96, i que figura com a annex d'aquesta resolució.  
València, 20 de juny de 1996.- La directora general del Secretariat del Govern: Catalina Escuin Palop.  
Acord marc de col·laboració entre la Conselleria de Cultura, Educació i Ciència, la Federació Empresarial de la Fusta i Moble de la Comunitat Valenciana (FEVAMA) i l'Associació d'Investigació de la Indústria del Moble i Afins (AIDIMA) per a la Coordinació d'Accions en la Formació Professional.  
València, 8 de maig de 1996  
Reunits,  
D'una banda, la consellera de Cultura, Educació i Ciència, Sra. Marcela Miró Pérez, fent ús de les atribucions previstes en l'article 35 de la Llei 5/1983, de 30 de desembre, de Govern Valencià,  
D'altra, el Sr. Antonio Baixauli Planells, president de la Federació Empresarial de la Fusta i Moble de la Comunitat Valenciana (FEVAMA), en nom i representació d'aquesta entitat.  
I de l'altra, el Sr. Joaquín Giner Grau, president de l'Associació d'Investigació de la Indústria del Moble i Afins (AIDIMA), en nom i representació d'aquesta entitat.  
Exposen,  
Que la implantació a la Comunitat Valenciana del nou sistema educatiu regulat en la LOGSE, i en particular la Formació Professional Específica, farà necessària una estreta col·laboració entre el món educatiu i el productiu.  
Que és una responsabilitat compartida pels sectors empresarials i l'administració educativa aconseguir cada vegada millors nivells de qualificació professional dels futurs treballadors.  
Que la Unió Europea planteja reptes importants en el camp educatiu i del mercat de treball que només accions coordinades de diferents institucions permetrà afrontar-les amb garantia.  
Per tot això, els compareixents:  
Acorden  
Primer. Establir mecanismes de coordinació que permeten estendre la xarxa d'empreses valencianes on els alumnes de Formació Professional Específica puguen realitzar les pràctiques formatives en centres de treball (FCT).  
Segon. La Federació Empresarial de la Fusta i Moble de la Comunitat Valenciana (FEVAMA) exercirà les accions que estime convenients davant les seues empreses associades per a possibilitar que els alumnes de Formació Professional Específica puguen utilitzar, en determinades circumstàncies, instal·lacions i mitjans que, per les seues característiques, siguen pròpies del sistema productiu.  
L'Associació d'Investigació de la Indústria del Moble i Afins (AIDIMA) oferirà per a aquesta finalitat les seues instal·lacions de l'Institut Tecnològic del Moble i Afins, per a la formació especialitzada de fusta-moble.  
Tercer. La Federació Empresarial de la Fusta i Moble de la Comunitat Valenciana (FEVAMA) i l'Associació d'Investigació de la Indústria del Moble i Afins col·laboraran amb la Conselleria de Cultura, Educació i Ciència, a través de la Direcció General d'Ordenació i Innovació Educativa i Política Lingüística, en la concreció dels dissenys curriculars de la Formació Professional Específica, especialment pel que fa als mitjans tècnics previstos.  
Quart. La Conselleria de Cultura, Educació i Ciència permetrà que experts del món laboral participen en tasques docents dins els centres educatius, d'acord amb la normativa vigent.  
Cinquè. La Federació Empresarial de la Fusta i Moble de la Comunitat Valenciana (FEVAMA) i l'Associació d'Investigació de la Indústria del Moble i Afins (AIDIMA) propiciarà que es facen en les empreses cursos de perfeccionament professional per a professors. Al mateix temps, l'Associació d'Investigació de la Indústria del Moble i Afins (AIDIMA) facilitarà el suport tècnic per al compliment d'aquesta acció, tot això en la forma i terminis que es determinen en els convenis singulars establerts a aquest efecte, tant amb FEVAMA com amb AIDIMA, per a l'execució d'aquest acord-marc.   
Sisè. La Conselleria de Cultura, Educació i Ciència, la Federació Empresarial de la Fusta i Moble de la Comunitat Valenciana (FEVAMA) i l'Associació d'Investigació de la Indústria del Moble i Afins (AIDIMA), establiran vies de col·laboració per a la realització de tot tipus d'accions que puguen redundar en benefici d'ambdues institucions.  
Setè. Per tal de complir els objectius i les obligacions derivats d'aquest acord, es crea una comissió de seguiment que estarà constituïda per dos membres, en representació de cada institució, i pel director general d'Ordenació i Innovació Educativa i Política Lingüística, que la presidirà.   
Vuitè. Les obligacions econòmiques que comporten per a la Conselleria de Cultura, Educació i Ciència les accions que es realitzen en virtut d'aquest acord-marc seran fixades anualment en convenis singulars, i quedaran supeditades a l'existència de crèdit en cada exercici econòmic.  
Novè. Aquest acord-marc entrarà en vigor en el moment de la signatura i tindrà una durada d'un any, prorrogable automàticament per períodes de temps iguals, llevat que hi haja denúncia expressa d'una de les parts, que s'haurà d'efectuar amb una antelació mínima de dos mesos previs a l'inici del curs escolar.  
Com a prova de conformitat el signen en cinc exemplars, en el lloc i la data indicats més amunt.  
La Conselleria de Cultura, Educació i Ciència: Marcela Miró Pérez.  
El president de la Federació Empresarial de la Fusta i Moble de la Comunitat València (FEVAMA): Antonio Baixauli Planells.  
El president de l'Associació d'Investigació de la Indústria del Moble i Afins (AIDIMA): Joaquín Giner Grau.